CELEX: 32019D0544
Language: da
Date: 2019-04-03 00:00:00
Title: Kommissionens gennemførelsesafgørelse (EU) 2019/544 af 3. april 2019 om ændring af gennemførelsesafgørelse (EU) 2018/2031 om fastlæggelse af, at de reguleringsmæssige rammer, som finder anvendelse på centrale modparter i Det Forenede Kongerige Storbritannien og Nordirland, i en begrænset periode er ækvivalente i overensstemmelse med Europa-Parlamentets og Rådets forordning (EU) nr. 648/2012 (EØS-relevant tekst.)

4.4.2019   
               
               
                  DA
               
               
                  Den Europæiske Unions Tidende
               
               
                  L 95/9
               
            
         KOMMISSIONENS GENNEMFØRELSESAFGØRELSE (EU) 2019/544
         af 3. april 2019
         om ændring af gennemførelsesafgørelse (EU) 2018/2031 om fastlæggelse af, at de reguleringsmæssige rammer, som finder anvendelse på centrale modparter i Det Forenede Kongerige Storbritannien og Nordirland, i en begrænset periode er ækvivalente i overensstemmelse med Europa-Parlamentets og Rådets forordning (EU) nr. 648/2012
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (1), særlig artikel 25, stk. 6, og
         ud fra følgende betragtninger:
         
                     (1)
                  
                  
                     I henhold til artikel 2 i Kommissionens gennemførelsesafgørelse (EU) 2018/2031 (2) skal nævnte afgørelse anvendes fra den dato, der følger efter den dato, hvor traktaterne ophører med at finde anvendelse på og i Det Forenede Kongerige Storbritannien og Nordirland (»Det Forenede Kongerige«) i henhold til artikel 50, stk. 3, i traktaten om Den Europæiske Union, medmindre en udtrædelsesaftale er trådt i kraft inden denne dato, eller den toårige periode, der er omhandlet i artikel 50, stk. 3, i traktaten om Den Europæiske Union, er blevet forlænget.
                  
               
                     (2)
                  
                  
                     Den 22. marts 2019 vedtog Det Europæiske Råd afgørelse (EU) 2019/476 (3) om forlængelse af perioden i henhold til artikel 50, stk. 3, i traktaten om Den Europæiske Union efter aftale med Det Forenede Kongerige. Den anden betingelse for anvendelsen af gennemførelsesafgørelse (EU) 2018/2031, nemlig at den toårige periode, der er omhandlet i artikel 50, stk. 3, i traktaten om Den Europæiske Union, ikke er blevet forlænget, vil derfor ikke blive opfyldt.
                  
               
                     (3)
                  
                  
                     De årsager, der ligger til grund for gennemførelsesafgørelse (EU) 2018/2031 er dog uændrede, uanset en eventuel forlængelse af den periode, der er omhandlet i artikel 50, stk. 3, i traktaten om Den Europæiske Union. I tilfælde af en udtræden uden en aftale efter den forlængede periode er der navnlig fortsat potentielle risici i forbindelse med den finansielle stabilitet i Unionen og dens medlemsstater. Derfor bør gennemførelsesafgørelse (EU) 2018/2031 finde anvendelse, hvis Det Forenede Kongerige trækker sig ud af Unionen uden en aftale.
                  
               
                     (4)
                  
                  
                     Gennemførelsesafgørelse (EU) 2018/2031 bør derfor ændres.
                  
               
                     (5)
                  
                  
                     Denne afgørelse bør træde i kraft så hurtigt som muligt for at sikre, at den finder anvendelse, såfremt Det Forenede Kongerige udtræder af Unionen uden en udtrædelsesaftale efter udløbet af den periode, der er omhandlet i artikel 50, stk. 3, i traktaten om Den Europæiske Union, og som blev forlænget af Det Europæiske Råd den 22. marts 2019.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Det Europæiske Værdipapirudvalg —
                  
               VEDTAGET DENNE AFGØRELSE:
         
            Artikel 1
            Artikel 2, stk. 3, i gennemførelsesafgørelse (EU) 2018/2031 affattes således:
            
               »Denne afgørelse finder dog ikke anvendelse, hvis en udtrædelsesaftale indgået med Det Forenede Kongerige Storbritannien og Nordirland i henhold til artikel 50, stk. 2, i traktaten om Den Europæiske Union er trådt i kraft senest på den dato, der er omhandlet i nærværende artikels stk. 2.«
            
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 3. april 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 201 af 27.7.2012, s. 1.
         
            (2)  Kommissionens gennemførelsesafgørelse (EU) 2018/2031 af 19. december 2018 om fastlæggelse af, at de reguleringsmæssige rammer, som finder anvendelse på centrale modparter i Det Forenede Kongerige Storbritannien og Nordirland, i en begrænset periode er ækvivalente i overensstemmelse med Europa-Parlamentets og Rådets forordning (EU) nr. 648/2012 (EUT L 325 af 20.12.2018, s. 50).
         
            (3)  Det Europæiske Råds afgørelse (EU) 2019/476 truffet efter aftale med Det Forenede Kongerige af 22. marts 2019 om forlængelse af fristen i henhold til artikel 50, stk. 3, i TEU (EUT L 80 I af 22.3.2019, s. 1).